Návrh

Obec Bobrovec v súlade s ustanoveniami § 6 ods.2, §11 ods. 4 písm. g) zákona č. 369/1990 Zb. o obecnom zriadení v znení neskorších zmien a doplnkov a § 16 zákona č. 181/2014 Z.z. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v v znení predpisov **v y d á v a**

**Všeobecné záväzné nariadenie obce Bobrovec č. 4/2017**

**o vymedzení miest a ustanovení podmienok na umiestňovanie plagátov na verejných miestach v čase volebnej kampane na území Obce Bobrovec.**

Článok 1

**Predmet**

1. Toto Všeobecne záväzné nariadenie (ďalej len „VZN“) o vymedzení miest na umiestňovanie volebných plagátov  v čase volebnej kampane upravuje osobitný postup kandidujúcich politických strán alebo koalícii a nezávislých kandidátov pri umiestňovaní volebných plagátov na verejných priestranstvách v obci v čase volebnej kampane:

a) pre voľby do Národnej rady Slovenskej republiky

b) pre voľby do Európskeho parlamentu

c) pre voľby do orgánov samosprávnych krajov

d) pre voľby do orgánov samosprávy obcí

2. Podľa § 2 ods. 2 zákona o volebnej kampani volebná kampaň začína dňom uverejnenia rozhodnutia o vyhlásení volieb v Zbierke zákonov Slovenskej republiky (ďalej len vyhlásenie volieb) a končí 48 hodín pred dňom konania volieb.

3. Volebnou kampaňou sa pre účely tohto VZN rozumie činnosť politickej strany, koalície alebo nezávislého kandidáta na podporu umiestňovania plagátov na verejných priestranstvách v obci. Podrobnosti o podmienkach volebných kampaní podľa článku 1 ustanovuje platná legislatíva SR.

Článok 2

**Miesto na umiestňovanie volebných plagátov**

1. Umiestňovať volebné plagáty v čase volebnej kampane možno na verejne prístupných

tabuliach - **pri Hasičskej zbrojnici**

- **pri Poštovom úrade**

- **pri komunikácii smerom na Trstené.**

2. Umiestňovanie volebných plagátov na iných verejných priestranstvách  v obci nie je dovolené a je dôvodom na vyvodenie sankcii voči porušiteľovi tohto VZN. Zároveň je neprípustné umiestňovať volebné plagáty na akomkoľvek majetku obce, okrem vyhradených miest určených v tomto VZN.

3. Na umiestňovaní volebných plagátov na informačných a reklamných zariadeniach, súkromných objektoch a objektoch vo vlastníctve právnických osôb sa toto VZN nevzťahuje.

Článok 3

**Zabezpečenie zásady rovnosti**

1. Každý kandidujúci subjekt má možnosť umiestniť volebný plagát  na plochu určenú na umiestňovanie volebných plagátov na to určenú. Reálne rozdelenie vyhradenej plochy pre jednotlivé volebné plagáty vykoná obec až potom, čo jej budú volebnou komisiou doručené zoznamy zaregistrovaných kandidátov. Následne na to obec rozdelí plochu na rovnaké diely, podľa počtu zaregistrovaných kandidátov pre voľby  podľa čl.1 ods. 1 tohto VZN.

2. Takto vyhradená plocha bude k dispozícii zaregistrovaným kandidátom až do skončenia volebnej kampane.

3. Ak kandidát nevyužije svoje právo na umiestnenie volebného plagátu, ostane miesto určené na umiestnenie volebného plagátu pre kandidáta prázdne. Na toto miesto nebude možné umiestniť volebný plagát iného kandidáta.

Článok 4

**Umiestňovanie volebných plagátov a údržba plôch na to určených**

1. Umiestňovanie a lepenie volebných plagátov počas predvolebnej kampane na plochách na to určených, vyhradených týmto VZN zabezpečí každý kandidujúci subjekt na svoje náklady.

2. Zodpovednosť za obsah volebných plagátov nesie príslušný kandidujúci subjekt.

3. Umiestňovanie volebných plagátov na vyhradených miestach, odstránenie volebných plagátov a očistenie plagátovej plochy si každý kandidujúci subjekt zabezpečí sám na vlastné náklady.

Článok 5

**Sankcie**

1. Porušenie ustanovení tohto VZN  možno v zmysle § 86 písm. b) zákona č. 372/1990 Zb. o priestupkoch v znení neskorších zmien a doplnkov.

Článok 6

**Kontrola dodržiavania VZN**

1. Kontrolu na dodržiavanie tohto VZN vykonávajú:

 a) starosta obce

b) hlavný kontrolór obce

c) poverení zamestnanci obce

Článok 7

**Záverečné ustanovenia**

1. Tomuto VZN je nadradený zákon č. 181/2014 Z.z. o volebnej kampani a o zmene a doplnení zákona č. 85/2005 Z.z. o politických stranách a politických hnutiach v znení neskorších predpisov.

2.Toto VZN bolo prerokované  a schválené Obecným zastupiteľstvom v Bobrovci dňa ............................. Uznesením č. ...../2017 pod B) Schvaľuje bod č. .....

3. Toto VZN  nadobúda účinnosť 15 dňom  po schválení obecným zastupiteľstvom.

4. Týmto VZN č. 4/2017 o umiestňovaní volebných plagátov sa ruší predchádzajúce VZN č. 1/1998 zo dňa 28.8.1998.

V Bobrovci dňa ....................

                                                                                 Ing. Ladislav Sedlák, PhD.

                                                                                  starosta obce Bobrovec